
MEINI PRAWF AC ADBORTH MYFYRWYR



Mae’r adran hon yn rhoi manylion y meini prawf asesu. Y graddau y byddwch yn arddangos y rhain sy’n pennu eich gradd. Dangosir y pwysiad sydd ar gael ar gyfer pob maen prawf. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

	Meini Prawf Asesu Cyffredin a Ddefnyddiwyd
	Y radd a ddyfarnwyd 

	1. Gwybodaeth a Dealltwriaeth o’r Pwnc (gan gynnwys llenyddiaeth sydd wedi’i seilio ar ymchwil a gwybodaeth a dealltwriaeth o’r pwnc) 
Ehangder y gwaith ymchwil a/neu eich gwaith darllen eich hun, dethol adnoddau credadwy, defnyddio arferion cyfeirnodi priodol. Ehangder y wybodaeth a dealltwriaeth o’r cysyniadau a’r egwyddorion  sy’n sail i ac yn gysylltiedig â’r ddisgyblaeth.    
	

	


	

	
	

	2. Sgiliau Deallusol (Dadansoddiad)
Dadansoddiad, gwerthusiad a synthesis; rhesymeg, dadl a phenderfyniadau; adfyfyrio dadansoddol; trefn syniadau a thystiolaeth.
	

	



	

	
	

	3. Cymwysiadau Pedagogaidd a Phroffesiynol (Cymhwysiad a Defnydd Ymarferol)
Defnydd o ddulliau addysgol, deunyddiau, offer a thechnegau; cymhwyso cysyniadau; llunio datrysiadau arloesol a chreadigol i ddatrys problemau.  Priodoleddau arfer proffesiynol: gweithio fel unigolyn neu yn gydweithredol.  
	

	


	

	
	

	4. Sgiliau Trosglwyddadwy Allweddol
Defnydd o gyfryngau  priodol; cyflwyno a threfnu. 

Ffurflen Hunanwerthuso Myfyriwr 



Mae’r adran hon yn ailadrodd yn gryno'r meini prawf asesu cyffredin sydd ar y tudalennau blaenorol. Y graddau y byddwch yn arddangos y rhain sy’n pennu eich marc. Gan ddefnyddio’r meini prawf hyn, ticiwch y blwch sy’n dangos orau lefel y cyrhaeddiad rydych chi’n teimlo i chi ei gyflawni mewn perthynas â phob un ohonynt. 

	Crynhoi pwyntiau yn well er mwyn cael lle ar gyfer amrediad o dystiolaeth i gefnogir dadleuon

	1.  Gwybodaeth a Dealltwriaeth o’r Pwnc (gan gynnwys llenyddiaeth sydd wedi’i seilio ar ymchwil a gwybodaeth a dealltwriaeth o’r pwnc)

Sut allwn ni wella defnydd y disgyblion o eirfa Cymraeg drwy dechnegau modelu o fewn dosbarth Cyfnod Sylfaen?

Nod, ffocws a phwrpas yr ymchwil
Cymhelliad ar gyfer yr ymchwil oedd darganfod strategaethau mwyaf effeithiol i hybu plant i ddefnyddio’r Gymraeg yn y gwersi. Y mater sydd o ddiddordeb i mi yw’r effeithiolrwydd o ddefnyddio strategaethau modelu i wella defnydd y disgyblion o eirfa Cymraeg o fewn dosbarth y Cyfnod Sylfaen. Trafodais gyda fy mhartner am ein profiad addysgu proffesiynol yn nosbarth y Meithrin a welwn fod plant ar gyfartaledd yn dod i’r ysgol o gartrefi di-gymraeg neu gartref gydag un rhiant yn siarad Cymraeg. Pwysleisir argymhellion gan Donaldson (2015) pwysigrwydd plant i ddysgu Cymraeg a gweledigaeth Llywodraeth Cymru i gael miliwn o siaradwyr Cymraeg erbyn 2050 yng Nghymru (Llywodraeth Cymru, 2016). Mae’r ymchwil yn hollol bwrpasol wrth i bwysigrwydd addysg Gymraeg  yn gynyddu, i raddau mae fwy o gyfrifoldeb ar ysgolion i wella defnydd disgyblion o eirfa Cymraeg gan fod llai ohonynt yn defnyddio a dysgu’r iaith adref.

Cyd-destun yr ymchwil
Cytunodd fy mhartner a finnau i gydweithio gydag ein gilydd gan ein bod wedi cwblhau profiad addysgu proffesiynol o fewn dosbarth Meithrin. Fe wnes i addysgu o fewn Ysgol A i 32 o blant Meithrin ac addysgodd fy mhartner o fewn Ysgol B i 27 o blant Meithrin. Datganir gan adroddiad Estyn ‘leoli’r ysgol A mewn ardal wledig yn agos i dref Gymreig. Mae lleiafrif o’r disgyblion yn siarad Cymraeg gartref ac ychydig iawn sydd o gefndiroedd lleiafrifol ethnig” (Estyn, 2017:1). Lleoli’r ysgol B mewn pentref ger dinas gyfagos. Dywed gan Estyn mai ‘Saesneg yw’r brif iaith a siaradir yn y cartref gan bron 90% o’r disgyblion gyda’r gweddill â’r Gymraeg yn famiaith iddynt.’ (Estyn, 2011:1). Dangosir yr ystadegau bod disgyblion yr arsylwad yn dod o gartrefi Cymraeg.

Arwyddocâd edrych ar y technegau modelu yw gwella defnydd o eirfa Cymraeg y disgyblion o fewn dosbarth Cyfnod Sylfaen. Er bod mwyafrif o blant ysgol A yn dod o gartrefi di-gymraeg roedd llawer o’r plant gydag ymwybyddiaeth o eirfa Cymraeg gan fod mwyafrif ohonynt wedi bod i feithrinfeydd Cymraeg a chlywed y Gymraeg yn yr ardal. O fewn Ysgol A wnaethon ni benderfynu canolbwyntio ar ddulliau ailadrodd y Gymraeg er mwyn i’r plant clywed y Gymraeg yn cael eu defnyddio a’u hysgogi i ddefnyddio. Penderfynom wneud hyn oherwydd roedd llawer o’r plant yn gyfarwydd yn clywed y Gymraeg er bod diffyg defnyddio gan y disgyblion o’r Gymraeg yn y dosbarth. O fewn Ysgol B penderfynodd fy mhartner canolbwyntio ar ddulliau modelu o ailadrodd yng nghyd gyda thechnegau brechdan. Yn wahanol i ysgol A, gan fod ysgol B wedi ei lleoli ger dinas mewn ardal llawer fwy Saesnegaidd. Roedd diffyg profiadau gan y plant o glywed geirfa Cymraeg ac o ganlyniad prinder defnydd o eirfa Cymraeg ganddynt. Byddwn yn cymharu â dadansoddi effaith defnydd modelu ailadrodd o fewn y ddau ddosbarth ar ddefnydd y disgyblion o’r Gymraeg gan asesu pa mor effeithiol oedd dechneg brechdan i ysgogi defnyddio’r Gymraeg o fewn ysgol B. 


Trosolwg byr o lenyddiaeth berthnasol
Edrychais ar ystod o lenyddiaeth yn ystyried y broses o blant yn defnyddio geirfa newydd. Amlygir o fewn gyd-destun yr ymchwil bod mwyafrif o ddisgyblion yr ymchwil yn dod o gartrefi heb lawer o Gymraeg. Pwysleisir rôl yr addysgydd i fodelu'r iaith Gymraeg oherwydd diffyg modelu’r iaith yn y cartref. Ystyrir llenyddiaeth strategaethau modelu ailadroddus a’r dechneg brechdan yn bennaf wrth weithredu’r strategaethau yma yn yr astudiaethau gwers a’r arwyddocâd ar wella defnydd y disgyblion o eirfa Cymraeg. Yn syml mae’r astudiaethau gwers yn canolbwyntio yn benodol ar y broses gymdeithasol y disgyblion i wella eu defnydd nhw o eirfa Cymraeg. Rhoddir safbwynt adeiladed cymdeithasol gan Lev Vygotsky (1978) mewnwelediad i’r broses o blentyn yn defnyddio’r Gymraeg wrth bwysleisio bod datblygiad plant yn digwydd ar sylfaen cymdeithasol yn gyntaf.

Prif ddamcaniaeth Lev Vygotsky (1978) yw’r ‘parth datblygiad procsimol’ (ZPD). Dywed ‘the area just beyond the learner’s current level of understanding, between current and possible independent action, with tasks pitched ahead of the learner’s current level of understanding’ (Eaude, 2011: 53). Yn ôl Vygotsky dyma’r parth lle mae’r plentyn yn dechrau dysgu. I raddau mae rhywfaint o ddealltwriaeth gan y disgyblion o wybodaeth gefndirol am rai themâu, efallai bod hynny trwy’r Gymraeg neu’r Saesneg. Mae’n gyfrifoldeb i’r athro arwain dysgu’r plentyn wrth gyflwyno her newydd o fewn eu cyrraedd- boed hynny yn frawddeg neu air newydd yn y Gymraeg. Arweinir hyn at y plentyn i ddefnyddio gair neu frawddeg Cymraeg gan fod yr her yn ddigon hydrin i brosesu a chaniatáu i’w defnyddio. Gellir dadlau bod swyddogaeth yr athro i roi’r her gywir o eirfa neu frawddegau newydd yn holl bwysig i ganiatáu plentyn i fedru defnyddio’r iaith Gymraeg o fewn y parth datblygiad procsimol. Casglwyd gan Vygotsky (1978, dyfynnwyd yn Lightbrown a Spada, 2013: 25) ‘that language develops primarily from social interaction… the importance of conversation that children have with adults and with other children.’ Mae’n crybwyll pwysigrwydd datblygiad iaith wrth ddefnyddio iaith i gyfathrebu. Yn sgil hyn, i ganiatáu disgyblion i wella eu defnydd o eirfa Cymraeg rhaid rhoi cyfleoedd i blant cyfathrebu gydag athrawon neu ddisgyblion eraill er mwyn iddynt glywed a chael y cyfle i ddefnyddio’r Gymraeg.

Un broses o ehangu’r ddealltwriaeth o fewn y parth datblygiad procsimol yw’r atho yn defnyddio sgaffald i ysgogi’r datblygiad o eirfa Cymraeg y disgyblion (Bruner, 1996). Esboniodd Gray a MacBain (2015: 141) bod damcaniaeth Bruner o scaffald ‘offers structures to learning, it does not imply a rigid structure’. Mae’r strategaethau addysgu'r atho yn rhoi cymorth i blant i allu defnyddio geirfa Cymraeg pan fod angen wrth hyrwyddo ‘level of cognitive challenge and linguistic richness’ (Eaude, 2011: 127). Amlygir hyn pwysigrwydd damcaniaeth Vygotsky (1978) bod y dasg yn ddigon heriol i ehangu'r disgyblion a gwella eu defnyddio geirfa Cymraeg. Gellir dadlau bod y sgaffald cychwynnol o dechnegau modelu yn sylfaen i ddisgyblion dechrau defnyddio geirfa Cymraeg. Cynyddir hyder a dealltwriaeth y plant o’r iaith trwy brofiadau o gyfathrebu bydd plant yn dechrau caffael ar yr iaith Cymraeg.

Arweinir hyn tuag at ein penderfyniad i ganolbwyntio ar y strategaethau cymdeithasol o fodelu iaith i wella defnydd y disgyblion o eirfa Cymraeg gan fod y strategaethau yn hybu rhyngweithio cymdeithasol sy’n hybu datblygiad ieithyddol. Un o’r prif dechnegau modelu ystyriwyd i wella defnydd disgyblion o eirfa Cymraeg yw’r disgyblion yn ailadrodd geiriau a brawddegau gan sgaffald yr athro. Dyma sgaffald cychwynnol i ysgogi plant i ddechrau defnyddio geirfa Cymraeg. Noda Bruner ‘the more one has practice, the more likely is one to generalise what one has learned into a style of problem solving or inquiry that serves for any kind of task’ (Bruner, 1961: 31). Rhoddi’r dechneg ailadrodd cyfle i blant ymarfer ynganu geirfa newydd a’u clywed mwy nag unwaith yn cael eu defnyddio. Wrth i blentyn deall y modd o ddweud gair mae’n debygol o gael eu defnyddio. Defnyddiwyd techneg ailadrodd fel sylfaen cychwynnol i blant efelychu iaith yr addysgydd a phlant eraill. Yn ôl Lightbrwown a Spada (2013: 32) ‘they make connections between frequently heard words and phrases and the routines and recurring events of the classroom.’ Wrth reswm mae ailadroddiad o eirfa a brawddegau Cymraeg yn rhoi cyfleoedd i blant gwneud cysylltiadau gyda’r eirfa er mwyn cofio a’u defnyddio. Ond i ba raddau mae techneg modelu ailadrodd yn ddigonol i ganiatáu disgyblion i wella eu defnydd o eira Cymraeg? Dadleir ‘[with] pure repetition the students have no reason to get involved or to think about what they are saying…some students who have not idea what the sentences mean will successfully repeat them anyway’ (Lightbrown and Spada, 2013: 155). Felly ystyriwyd efallai nad yw ailadrodd yn unig yn hybu plant i ddefnyddio Cymraeg ond yn broses byr dymor i gael y plant i ddweud y gair a defnyddio ar gyfer y dasg.

Dechneg arall byddwn yn ystyried yw ‘dechneg brechdan’ gan Dodson (1972) fel sgaffald i addysgydd i wella defnydd o eirfa Cymraeg y disgyblion. Modelwyd iaith gan yr athro trwy ddweud y gair yn y Gymraeg, yna’r Saesneg ac yn ôl i’r Gymraeg ac arwain y disgyblion i efelychu’r gair Cymraeg cychwynnol. Noda Butzhamm (2007) bod techneg brechdan yn creu awyrgylch dwyieithog a chyfeillgar sy’n groesawi blant i ddefnyddio’i iaith gyntaf a hybu’r plant i ddefnyddio ail iaith. I raddau mae’n sgaffald sy’n hyrwyddo plant i wneud cysylltiadau rhwng y ddwy iaith wrth atgyfnerthu gwybodaeth gefndirol o’r iaith Saesneg gyda geirfa newydd y Gymraeg, arweiniwyd i blant defnyddio geirfa Cymraeg newydd. Dadl yn erbyn ‘dechneg brechdan’ yw bod addysgu o fewn dwy iaith yn dylanwadu ar blant sy’n defnyddio’r Gymraeg yn naturiol i ddefnyddio’r Saesneg a chymysgu’r dysgu o eirfa Cymraeg a Saesneg. Ystyriodd Dodson yn erbyn eu dadl (1972) bod defnyddio iaith y cartref yn ymyriant i’r dysgu o’r ail iaith a dyna’r prif reswm dylid cael ei ddefnyddio fel sgaffald byr dymor yn unig. O ganlyniad efallai bod techneg brechdan yn dechneg modelu ddefnyddiol i gynorthwyo plant i ehangu eu dysgu i’r parth datblygiad procsimol (Vygotsky, 1978) ond sgaffald cychwynnol er mwyn i’r plant gwneud cysylltiadau gyda’r eirfa Saesneg a geirfa Cymraeg.

Felly rhoddir yr ymchwil cymorth i ni fireinio ein cwestiwn gan roi canolbwynt bod y technegau modelu yn broses cymdeithasol ieithyddol i ysgogi’r disgyblion i ddefnyddio geirfa Cymraeg. Canolbwyntir ar wella defnydd disgyblion o iaith yn hytrach na chaffael y disgyblion o’r iaith. Felly ystyrir strategaethau sy’n sgaffaldiau trwy fodelu ailadroddus a ‘thechneg brechdan’ i’r plant i wella eu defnydd o’r iaith Gymraeg yn y dosbarth.

Esboniad o’ch cynllun astudiaeth gwers
Y fethodoleg a ddefnyddiwyd yw ymchwil astudiaeth gwers. Gweledigaeth o ddatblygu gwybodaeth ymarferol o’r broses o wella defnydd y disgyblion o eirfa Cymraeg trwy gydweithio ac arsylwi’r plant yn y dysgu o fewn ystafell dosbarth. Canolbwyntir yr ymchwil yn ôl Peter Dudley (Dudley: 2015) ar y pwrpas o ehangu dysgu'r disgyblion wrth ganfod rhwystrau neu drafferthion nhw i’r dysgu. Cymerwyd yr astudiaeth gwers o fewn ystafell dosbarth Meithrin yn ysgol A ac ysgol B gyda’r arsylwyr yn canolbwyntio ar ddysgu tri phlentyn penodol o fewn pob dosbarth. Wrth ymgymryd yr ymchwil o fewn dau ddosbarth Feithrin hollol wahanol rhoddir fwy o ddata i ddadansoddi er mwyn cynyddu effeithiolrwydd y canlyniadau sy’n fwy dylanwadol ar ddeall proses y plant o ddefnyddio Cymraeg (Dudley, 2011). Rhoddwyd yr astudiaeth gwers data ansoddol i geisio rhoi casgliad ynglŷn â pham a sut mae plant yn gwella eu defnydd o eirfa Cymraeg trwy dechnegau modelu.

Trafodir y dulliau o gasglu data a ddefnyddir yn yr astudiaeth gwers. Addysgir unigolion y par o fewn y dosbarth ymgymerir eu hastudiaeth broffesiynol felly’n ymwybodol o anghenion dysgu’r cyfranogwyr. O ganlyniad bydd y data arsylwi yn cael ei gasglu o fewn cyd-destun naturiol y plant o ddysgu’r iaith Gymraeg sef eu hystafell dosbarth. O fewn cyd-destun naturiol bydd y plant yn fwy tebygol o ddefnyddio geirfa Cymraeg rhwng eu cyd-ddisgyblion yn ogystal â rhwng yr athro'r wers. Cyflwynir hyn dadl bod mwyafrif o ddysgu plant yn digwydd rhwng cyfathrebu ag eraill (Lightbrown a Spada, 2013) Bydd unigolyn arall y par wedyn yn cofnodi arsylwadau’r cyfranogwyr o fewn yr astudiaeth gwers. Nid yw’r arsylwyr yn adnabod y plant felly yn wrthrychol wrth gasglu tystiolaeth ac yn medru rhoi safbwynt allanol i’r technegau modelu o fewn y dosbarth. Bydd yr arsylwr yn astudio effaith yr addysgu ar ddefnydd y disgyblion o eirfa Cymraeg.

Cofnodwyd y data ar daflen feintiol ac ansoddol sy’n mesur cyfraniad y cyfranogwyr yn y wers o’u defnydd o eirfa Cymraeg. Bydd yr arsylwyr yn cofnodi data meintiol ar nifer yr ymatebion o fewn dabl sy’n nodi’r math o ymateb gan y cyfranogwyr. Roedd hefyd adran ansoddol i gofnodi’r ymateb a thystiolaeth ychwanegol ni ellir cofnodi yn y tabl. Cytunwyd i gofnodi’r data o fewn y strwythur yma yn y ddwy astudiaeth gwers. Canolbwynt tystiolaeth bydd y cyfranogwyr sef tri phlentyn o bob dosbarth ar yr hyn mae’r cyfranogwyr yn cyfrannu ar lafar. Cytunwyd i gofnodi’r canlyniadau ar daflen arsylwi sy’n cynnwys 8 cam o wahanol ymatebion tybiwyd i’r plant defnyddio. I gydymffurfio gydag astudiaeth gwers Peter Dudley cynlluniwyd o flaen llaw i’r fath o ymatebion defnyddir gan y cyfranogwyr (Dudley, 2015). Yn naturiol roedd gennym fel par syniad o’r math o ymatebion rhoddir gan y disgyblion oherwydd dealltwriaeth a defnydd blaenorol o eirfa Cymraeg y disgyblion. Tybiwyd bod yr ymatebion yn amrywio o ddim ymateb, ymateb yn y Saesneg, cynnig ymateb llythyren gyntaf y gair, cynnig gair Cymraeg, cynnig brawddeg ddwyieithog, dechrau ffurfio brawddeg yn y Gymraeg, ffurfio brawddeg yn gywir yn y Gymraeg i ddefnyddio geirfa Cymraeg yn annibynnol. Wrth ganolbwyntio ar y tri chyfranogwr. Cofnodwyd nifer yr ymatebion i’r ymateb cysylltiedig yn y tabl gan gofnodi os yw’r ymateb yn y dasg ffocws, yn annibynnol neu gyda chymorth. Ynghyd a hyblygrwydd i ychwanegu gwybodaeth sy’n dod i’r amlwg gan y cyfranogwyr ar ochr arall y daflen.

Cynlluniwyd yr astudiaeth gwers gyda thri phlentyn o bob dosbarth o fewn golwg. Adnabuwyd y cyfranogwyr yma fel ‘case pupils’ (Dudley, 2015: 7). Dyma ganolbwynt tystiolaeth yr ymchwil sef ymatebion y cyfranogwyr achos. Dewiswyd cyfranogwyr o wahanol gyraeddiadau sef cyrhaeddiad isel, canolig ac uchel er mwyn cael amrediad o dystiolaeth o ymatebion gan ddisgyblion o wahanol gyraeddiadau. Efallai gwelir o’r canlyniadau bod technegau modelu yn fwy ffafriol i rai cyraeddiadau ac anghenion nag eraill. Arsylwyd defnydd y cyfranogwyr o eirfa Cymraeg i’r math o dechneg modelu a ddefnyddir yn y wers. Cofnodwyd yr ymatebion ar y daflen arsylwi er mwyn cymharu ymatebion cyfranogwyr ysgol A ac ysgol B. Dosbarthwyd ffurflen caniatâd i rieni’r cyfranogwyr yn gofyn am eu caniatâd eu plant i ymgymryd yn gyfweliad yr astudiaeth gwers wrth lofnodi a dychwelyd y ffurflen cyn yr astudiaeth wers. Bydd y cydsyniad yn gyfredol a bydd hawl gan bob cyfranogwyr tynnu allan o’r cyfweliad heb oblygiadau negyddol. Ynghyd â hyn yn unol â chanllawiau moesegol ‘BERA’ gofynnir am ganiatâd wrth y plant - boed bod caniatâd yn cael ei roi gan y rhieni- i’w cydsyniad i gyfrannu tuag at y cyfweliad. Nodir gan ganllawiau moesegol ymchwil addysgol ‘BERA’ ‘children should therefore be facilitated to give fully informed consent’ (BERA, 2011: 6). Heb gwestiwn sicrhawn gydsyniad y cyfranogwyr ond wrth gymryd oed y plant a’u gallu i gofnodi enw mewn i ystyriaeth. Byddwn yn defnyddio wynebau gwyrdd neu goch i ofyn am ganiatâd y cyfranogwyr a bydd y cyfranogwyr yn cofnodi eu hymateb wrth roi stamp gyferbyn i’r wyneb fwyaf addas i’w penderfyniad. Gofynnwyd am ganiatâd wrth rieni ddisgyblion ychwanegol y dosbarth i sicrhau cynllun wrth gefn pe bai cyfranogwr yn tynnu allan o’r ymchwil. Ni fydd hunaniaeth y plant na’r ysgolion yn cael eu datgelu a byddwn yn cofnodi data’r ysgolion fel ysgol A ac ysgol B. Cofnodwyd cyfranogwyr ysgol A a B o gyrhaeddiad uchel fel plentyn 1, cyrhaeddiad canolig fel plentyn 2 a chyrhaeddiad isel fel plentyn 3.

Casglwyd sylwadau wrth blant o fewn y cyfweliad a chynhaliwyd ar ôl pob astudiaeth gwers. Cyfwelwyd gyda’r tri chyfranogwr ym mhob ysgol gan holi barn y cyfranogwyr am broses nhw o ddefnyddio geirfa Cymraeg. Cyfweliad grŵp lled-strwythuredig bydd yn cael eu cynnal wrth baratoi cwestiynau o flaen llaw ond yn cynnal hyblygrwydd os rhoddir cyfranogodd ateb sy’n ysgogi trafodaeth i gyfeiriad gwahanol. Ar y pwynt hwn rhoddwyd cyfweliad grŵp yn ôl ymchwil  ‘it uses the social and psychological aspects of group behaviour to foster the ability of participants to get involved, speak their mind and reflect on the views of others’ (Denscombe, 2014: 188). Ysgogwyd y math yma o gyfweliad trafodaeth rhwng y cyfranogwyr wrth wrando ar ei gilydd ac ymateb i’r hyn sy’n cael eu dweud. Rhoddwyd hyn persbectif o brofiad dysgu’r cyfranogwyr trwy dechnegau modelu. Fodd bynnag, wrth ystyried oed y cyfranogwyr byddwn yn ysgogi trafodaeth ond byddwn yn cymryd ymatebion trwy signalau -nodwyd y math o signalau ar daflen cofnodi ymatebion y cyfranogwyr- os nad yw’r plant yn sicr o’r eirfa i ddefnyddio i roi eu barn. Ysgrifennwyd y cwestiynau a’r ymatebion ar daflen a chofnodwyd yr hyn sy’n cael eu dweud gan blentyn 1, 2, a 3.

Yn olaf, adlewyrchwyd y wers gan athro ym mhob ysgol ar yr astudiaeth wers wrth ddadansoddi arwyddocâd y technegau modelu ar wella defnydd y disgyblion o eirfa Cymraeg. Cwblhawyd yr adfyfyrio ar daflen BWA Prifysgol Cymru'r Drindod Dewi Sant. Trafodwyd yn y dull yma teimladau’r athro am y profiad addysgu, cofnodi a gwerthuso’r hyn a ddigwyddodd wrth ddefnyddio’r dechneg modelu benodol. A chrynhoi'r ffordd fwyaf effeithiol i wella defnydd y disgyblion o eirfa Cymraeg. Amlygodd John Hattie (2012) bod y broses yma o adfyfyriol yn bwerus i wella a datblygu’r broses addysgu i fuddio’r disgyblion cymaint â phosib. Rhoddwyd adfyfyrio cyfle i ddadansoddi llwyddiant neu fethiant technegau modelu penodol ar wella defnydd disgyblion o eirfa Cymraeg ac amlygu arwyddocâd i addysgu'r dyfodol. I raddau trosglwyddwyd adfyfyriad o'r astudiaeth wers gyntaf gwybodaeth ar agweddau a ffactorau dylid mireinio neu ddiwygio ar gyfer y wers astudiaeth olynol. Felly'n sicrhau data defnyddiol ar gyfer asesu arwyddocâd dechnegau modelu ar wella defnydd y disgyblion o eirfa Cymraeg.

Ystyriaethau Moesegol
Sicrhawyd bod yr ymchwil yn cydymffurfio i ddogfennau canllaw moesegol craidd BERA ‘Guidelines for Educational Research’ (2011) a UWTSD ‘Research Ethics & Integrity Code of Practise’ (2017). Mae ystyriaethau moesegol yn gysylltiedig â gwneud gwaith ymchwil mewn dosbarth gyda phlant. Ymdrechwyd i ddiogelu hawliau’r cyfranogwyr, ymchwilydd a’r Brifysgol trwy amddiffyn o risgiau gall codi wrth ymgymryd yn y fath yma o ymchwil. Adnabuwyd pob cyfranogwr ac ysgol o dan enw cyfrinachol i sicrhau cyfrinachedd i’r wybodaeth sy’n cael eu trosglwyddo ac atal unrhyw bryderon am drosglwyddo data o’u hunaniaeth (UTWSD, 2017). Ni fydd enwau’r cyfranogwyr ar unrhyw ddarn o waith a bydd eu hunaniaeth yn anhysbys.


Ni fydd unrhyw blentyn yn cael eu trin yn wahanol yn ystod y wers wrth addysgu yn broffesiynol a theg. Mae rhaid cael caniatâd y cyfranogwyr i fod yn rhan o’r cyfweliad. Er bod caniatâd yn cael eu rhoi gan y rhieni, os na fydd cydsyniad yn cael eu rhoi gan y cyfranogwyr eu hun roedd hawl ganddynt i ymwrthod â pharau gyda’r cyfweliad. Noda Hart a Bond ‘codes of practice and protocols which require researchers to ensure that participants are fully aware of the purpose of the research and understand their rights’ (Hart a Bond 1995 dyfynnwyd yn Hattie, 2012: 46). Darllenwyd hawliau’r plant ar ddechrau’r cyfweliad a chofnodwyd parodrwydd y cyfranogwyr i ymgymryd yn ar daflen cydsyniad. Sicrhawyd bod y cydsyniad yn gyfredol trwy gydol y cyfweliad a bod modd tynnu pe bawn yn dymuno. Bydd unrhyw ddatganiad am bryder i les neu ddiogelwch cyfranogwyd yn cael eu hymdrin mewn modd proffesiynol sy’n dilyn polisïau diogelwch yr ysgol. Bydd y data yn cael eu rhannu gyda’r partner ymchwil yn unig sy’n fyfyriwr yn y brifysgol. Ar ôl cwblhau’r traethawd byddaf yn archifo’r data yn ôl polisi UWTSD a ddiogelwyd gan gyfrinach.
I atal cyhuddiadau o niwed yn erbyn yr ymchwilwyr bydd oedolion eraill yr ysgol yn bresennol a chynhaliwyd y cyfweliad mewn ardal agored lle gellir pobl eraill gweld i mewn. Golygwyd bod mwy nag un llygad dyst pe bai cyhuddiad yn cael ei wneud. Bydd ymddygiad amhroffesiynol ar safle’r ymchwil yn effeithio’n negyddol ar berthynas y brifysgol gyda’r ysgolion ac atynnu cyhoeddusrwydd gwael diangen ar y brifysgol. I osgoi hyn ymddygiad yr ymchwilwyr yn dilyn canllawiau codau moesegol gan sicrhau ymddygiad sy’n broffesiynol i gynnal y cysylltiadau da rhwng y brifysgol a’r ysgolion.

Astudiaeth gwers 1 a dadansoddiad (Ysgol A)
Cyflwynwyd geirfa newydd i’r disgyblion yn nosbarth ysgol A yn ymwneud gyda llysiau o fewn cawl. Penderfynwyd dewis llysiau o fewn cawl oherwydd tybiwyd bod mwyafrif o’r plant wedi cael profiad o fwyta cawl yn yr ysgol dros y mis ac yn adnabod y llysiau'r Saesneg ond yn annhebygol o enwi’r llysiau yn y Gymraeg. Cynlluniwyd y wers yn wybyddol bod angen sicrhau’r dysgu o fewn y ‘parth datblygu procsimol’ (Vygotsky, 1978). Felly’n sicrhau bod rhywfaint o wybodaeth gefndirol ganddynt o fwyta llysiau cawl ac i ehangu’r dysgu trwy gyflwyno geirfa Cymraeg newydd. Cefnogir hyn gan Eaude gan ddweud ‘ownership implies that scaffolding to be successful, the learner must be engaged with the task’. I ganiatáu’r broses o sgaffald trwy dechnegau modelu ailadrodd i weithredu roedd angen sicrhau pwnc apelgar am wybodaeth roeddent yn ymwybodol ohono. (Eaude, 2011: 126) Nod y wers oedd adnabod ac enwi llysiau’r cawl yn y Gymraeg. O fewn ysgol A defnyddiwyd techneg modelu ailadrodd yn unig fel strategaeth i wella defnydd y disgyblion o eirfa Cymraeg.

Cyflwynwyd y fasged siopa llysiau i’r plant gan ofyn yn gyntaf beth oedd y llysieuyn ar y carped gyda holl gyfranogwyr y dosbarth. Gwelir atodiad (1) am y cynllun wers. Ymatebion Saesneg defnyddiodd y disgyblion i enwi’r llysiau a dangoswyd mwynhad wrth iddynt drafod llysiau roeddent wedi bwyta o’r blaen. Ailadroddwyd enwau’r llysiau gan yr athro ac yna gan y cyfranogwyr, wrth ddweud y gair drosodd a throsodd. O ganlyniad pan ddewisodd yr athro llysieuyn ar hap defnyddiodd y cyfranogwyr achos y gair Cymraeg cywir i’w henwi wrth ymateb gyda’i gilydd. O fewn y grŵp ffocws roedd y tri cyfranogydd achos yr astudiaeth gwers yng nghyd gyda thri disgybl arall o’r un cyrhaeddiad felly 6 disgybl o fewn y grŵp ffocws. Modelwyd y dasg gan yr athro gan ailadrodd y frawddeg ddelfrydol y plant i ddefnyddio. Ymatebion cyffredinol y tri cyfranogydd oedd gyda phlentyn 1 yn defnyddio’r Gymraeg yn annibynnol, plentyn 2 yn ffurfio’r frawddeg yn y Gymraeg gyda chymorth a chynnig brawddeg ddwyieithog yn annibynnol a phlentyn 3 yn cynnig y gair yn y Gymraeg gyda chymorth ailadrodd cyson. Defnyddiodd pob cyfranogydd ‘prynais i…’ yn eu brawddegau heb lawer o gymorth er nad oedd hyn wedi ei modelu yn y cyflwyniad. Cafodd y frawddeg ei fodelu yn ailadroddus yn unig yn y dasg ffocws ond nid yn unig cafodd ‘prynais i…’ yn cael ei ailadrodd gan yr athro ond gan y chwech cyfranogydd wrth iddynt gymryd tro.  O ganlyniad nid yn unig modelu gan yr athro oedd yn effeithiol ond ailadrodd geiriau a brawddegau yn cynorthwyo plant i ddefnyddio geirfa Cymraeg. I raddau roedd sgaffald techneg modelu ailadrodd yn effeithiol gan fod pob cyfranogydd wedi defnyddio geirfa Cymraeg yn ystod yr astudiaeth wers ond o ganlyniad roedd diffyg defnyddio o eirfa Cymraeg yn annibynnol.

Yn y broses adfyfyriol - gwelir atodiad (4) o’r wers - ar y cyfan roedd y wers wedi ysgogi’r disgyblion i ddefnyddio geirfa Cymraeg. Ni welir y canlyniadau o wella defnydd y Gymraeg yn ddigonol wrth ddefnyddio geirfa Cymraeg yn annibynnol. Rhoddwyd nifer o gyfleoedd i’r cyfranogydd clywed yr ailadrodd yn cael ei modelu a chyfle i ailadrodd yr eirfa a brawddegau eu hun. Efallai nad oedd digon o amser meddwl gan y plant i brosesu’r gair eu hun. Dadleuodd Lightbrown a Spada hyn ‘with pure repetition the students have no reason to get involved or to think about what they are saying’ (Lightbrown a Spada, 2013: 155). O ganlyniad mae ailadrodd yn ddull da i gael plant i ddweud geirfa Cymraeg yn y byr dymor. I wella defnydd y disgyblion o eirfa Cymraeg yn gyffredinol nid yw’n sgaffald ailadrodd yn uniongyrchol yn ddigon i gyflawni’r gwelliant o ddefnydd o eirfa Cymraeg y disgyblion. Felly penderfynwyd defnyddio’r dechneg modelu o ailadrodd ynghyd â thechneg brechdan yn yr astudiaeth gwers nesaf. Gwelwyd bod angen i’r disgyblion cael amser i wneud y cysylltiadau gyda’r eirfa er mwyn fod yn ymwybodol a sut i’w defnyddio er mwyn wella eu defnydd o eirfa Cymraeg. Dywed ‘deep understanding occurs when ther presence of new information prompts the emergence or enhancement of cognitive structures that enable us to rethink out prior ideas’ (Brooks a Brooks, 1993: 15). I wella defnydd y disgyblion o eirfa Cymraeg efallai wrth ddefnyddio sgaffald techneg brechdan o fewn dosbarth lle siaradwyd a chlywyd llai o Gymraeg. Bydd y sgaffald yn cynorthwyo’r disgyblion i wneud cysylltiadau rhwng eu gwybodaeth yn y Saesneg gyda’r eirfa Cymraeg ac felly’n gwella eu defnydd o eirfa Cymraeg yn annibynnol. Yn gryno yn yr astudiaeth gwers nesaf bydd angen rhoi mwy o amser feddwl i’r disgyblion prosesu’r ailadrodd cyn cynorthwyo gyda mwy o ailadrodd i osgoi copïo uniongyrchol.

Gwnaethpwyd y cyfweliad gyda thri cyfranogydd o’r dosbarth Meithrin. Dewiswyd y plant hynny oherwydd eu bod yn ddisgyblion sy’n dueddol o fod yn siaradus gan fynegi barn am eu dysgu o wahanol gyraeddiadau. O fewn cyfweliad ysgol A, nid oedd y cyfranogwyr yn awyddus i ehangu eu hatebion un gair, er ein wedi tybio bydd cyfweliad grŵp yn hybu trafodaeth (Hattie, 2012). Er ymgymerwyd yr ymchwil o fewn cyd-destun naturiol dysgu’r disgyblion. Roedd arsylwyd anghyfarwydd yn arsylwi a’r plant cyfranogi mewn cyfweliad yn sefyllfa anghyfarwydd wedi gwneud y disgyblion yn fwy swil, oherwydd roedd y cyd-destunau hynny yn annaturiol yn eu dysgu cyfarwydd nhw. Rhaid sicrhau ar gyfer yr astudiaeth gwers nesaf bod y plant yn ddigon parod i ymateb er mwyn cofnodi’r ymatebion a dehongli eu beirniadaeth o’r technegau i wella eu defnydd nhw o eirfa Cymraeg. Er ein bod yn nodi nifer o weithiau mae’r math o ymateb yn digwydd nid yw’r wybodaeth feintiol mor arwyddocaol ag cofnodi eu hymatebion yn ysgrifenedig. Yn ôl yr arsylwadau ar blentyn 2 ysgol A nodir yn y table math o ymateb -gwelir atodiad (2)- bod y cyfranogwr wedi cynnig brawddeg ddwyieithog. Ni ellir canfod lle yn union mae’r plentyn cymysgu’r eirfa Cymraeg a’r Saesneg i fyny os nad oedd yr arsylwyd wedi rhoi’r sylwad yn ychwanegol i’r tabl. Dwedodd y plentyn ‘prynais i swede’ felly o’r data ansoddol dangosir efallai bod angen i blentyn 2 cael fwy o gyfle i ailadrodd y gair erfinen. Ar gyfer y dyfodol felly bydd angen ystyried arwyddocâd cofnodi’n feintiol nifer o weithiau rhoddwyd y math o ymateb i’r ymchwil. I gynnal tuedd a dibynadwyedd rhwng y ddwy astudiaeth gwers cadwyd y ffurflen arsylwi'r un peth. Sicrhawyd bod yr arsylwyd yn cymryd fwy o fanteision i gofnodi’r math o ymateb yn ysgrifenedig i roi data ansoddol i ddadansoddi ymhellach.

Astudiaeth gwers 2 a dadansoddiad (Ysgol B)
Gwelwyd cymhariaeth amlwg yn ddiffyg y Gymraeg a ddefnyddiwyd gan blant dosbarth meithrin B cyn i’r astudiaeth gwers cychwyn a phlant ysgol A. Er bod tueddiad yn y ddwy ysgol o blant yn mynychu’r ysgol o gartrefi Cymraeg roedd llawer fwy o Saesneg yn cael eu defnyddio gan ddisgyblion ysgol B yn gyffredinol cyn dechrau’r astudiaeth gwers. Cyflwynwyd yr un eirfa newydd i’r disgyblion yn nosbarth ysgol B yn ymwneud gyda llysiau o fewn cawl. Nod y wers oedd adnabod ac enwi llysiau’r cawl yn y Gymraeg. Defnyddiwyd yr athro techneg modelu ailadroddus ynghyd â thechneg brechdan yn sgaffald i blant yn y broses o wella defnydd y disgyblion o eirfa Cymraeg. Defnyddiodd ac ymdrechodd pob cyfranogodd achos yr astudiaeth gwers i ddefnyddio geirfa Cymraeg yn ystod yr astudiaeth. I raddau roedd technegau ailadrodd a brechdan wedi gwella defnydd y disgyblion o eirfa Cymraeg i gymharu i’w defnydd ar ddechrau’r wers. Credwyd bod y dechneg brechan wedi creu ethos llai bygythiol wrth groesawi’r defnydd o’r Gymraeg gan y disgyblion gan ddefnyddio’i iaith gyntaf sef y Saesneg i’w hysgogi (Butzhamm, 2007).  Er hyn roedd mwy o ymatebion gan y cyfranogwyr yn gyffredinol trwy’r Saesneg yn ysgol B nag yn ysgol A.

Ar y cyfan erbyn trydydd cynnig pob cyfranogwr achos roeddent fedru dechrau ffurfio’r frawddeg ‘prynais i …’ yn y Gymraeg. Gwelir yr un canlyniad yn ysgol A ac ysgol B gyda’r plant yn defnyddio ‘prynais i …’. O fewn yn y grŵp ffocws yn unig, glywodd y cyfranogwyr hyn yn cael ei fodelu trwy ailadrodd a’r dechneg brechdan gan yr athro ond hefyd cafodd eu clywed chwech o weithiau gan gyfranogwyr eraill y grŵp ffocws. Ystyrir hyn ym mhellach yn y pennawd nesaf wrth ystyried goblygiadau modelu ailadrodd yr addysgydd a’u cyd-ddisgyblion ar wella defnydd disgyblion o eirfa Cymraeg. Profodd plentyn 2 a phlentyn 3 enghreifftiau o eirfa wedi eu cymysgu yn y Gymraeg a’r Saesneg. Gwelir enghreifftiau o hyn yn atodiad (5) wrth iddynt ddweud ‘tatoe’ a ‘winon’. Yn amlwg roeddent yn ymdrechu i ddefnyddio geirfa Cymraeg ond gwelwyd dylanwad cryf y Saesneg ar eu hymatebion. Ni welwyd ymatebion wedi cymysgu yn ysgol A, felly rhaid ystyried oblygiadau technegau modelu brechdan ar gymysgwch y disgyblion o eiriau Cymraeg a Saesneg.

O fewn amserlen y ddau ddosbarth Meithrin mae’r gwersi addysgu yn parhau am ugain munud cyn egwyl neu doriad. O fewn y cyfnod cyfyng hynny mae’n anodd asesu’r gwellhad o ddefnydd Cymraeg y disgyblion yn yr astudiaeth gwers. Ar gyfer astudiaeth gwers y dyfodol efallai cynigir i wneud astudiaeth gwers cyfnod y bore neu’r prynhawn gan fod modd gweithredu’r technegau trwy y cyfnod.  Cymerwyd cyngor o ddiwygiadau’r wers flaenorol wrth sicrhau bod plant sy’n barod i ymateb yn rhan o’r cyfweliad. Roedd y cyfweliad grŵp yn effeithiol i ysgogi trafodaeth gan fod rhai yn anghytuno gydag eraill sy’n rhoi data mwy eang i ddadansoddi. Un o’r pethau amlygir yn gyfweliad ysgol B a ni wnaeth amlygu yn gyfweliad ysgol A yw mwynhad y cyfranogwyr wrth wneud y tasgau ymarferol megis lliwio a rhoi’r llysiau yn y fasged i gynorthwyo nhw gyda defnyddio geirfa Cymraeg. Crybwyllwyd gan Vygotsky bod iaith yn cael ei ddysgu a defnyddio trwy gyfathrebu a hefyd ‘include other means of symbolic expression for instance play, art, ritual, to which young people gain access by participation in social activities’ (Vygotsky, 1978 dyfynnwyd yn Eaude 2011: 53). I ychwanegu at ddilysrwydd y data ac arsylwi defnydd y plant o fewn cyd-destun chwarae. Efallai gellir gwneud astudiaeth gwers y dyfodol wrth arsylwi’r cyfranogwyr o fewn grwp ffocws yn gyntaf. Ac yna astudio eu defnydd o iaith o fewn ardal darpariaeth barhaus gyda’r gweithgaredd yn cefnogi’r hyn a ddysgir yn y grwp ffocws. Gellir asesu ym mhellach effeithiolrwydd technegau modelu i wella defnydd geirfa Cymraeg disgyblion wrth ryngweithio a chyd-ddisgyblion ac yn annibynnol. Cefnogodd hyn datganiad Vygotsky (1978) bod sefyllfaoedd cymdeithasol yn hybu defnydd o iaith disgyblion lle ddefnyddir sgaffald i ehangu a gwella’r defnydd o eirfa Cymraeg.

Amlygodd elfennau o’r ymchwil i addasu ar gyfer casglu gwell tystiolaeth i rannu ag eraill yn y dyfodol. Trafodwyd yn flaenorol yr heriau gyda’r penderfyniad i gofnodi’r data yn y modd meintiol ac ansoddol, er roedd mwy o ganolbwynt ar gofnodi’r math o ymateb roedd dal angen cofnodi yn y dull yma i sicrhau cysondeb. O ganlyniad i ddewis cyfranogwyr yn fwy agored i leisio barn ac ymateb ac arweiniodd hyn ar fwy o enghreifftiau o ymatebion yn ysgol B nag ysgol A. Nid yw’r offer yma yn dangos yr hyn cafodd eu dweud yn benodol. A’r broblem codir gyda hyn yw efallai mai'r un ymateb oedd tair gwaith felly nid yw’r dangos gwellhad neu efallai ymatebodd person unwaith ond efallai dangosir fwy o her i ddefnyddio gair anodd. Dydy’r data ddim yn dangos y manylder hwn. I wella’r math o dystiolaeth a gasglwyd cynllunnir taflen arsylwi cwbl ansoddol. Yn hytrach na chofnodi nifer yr ymatebion, dylid canolbwyntio ar gofnodi’r math o ymateb o fewn y tabl 8 cam trwy ehangu’r tabl i wneud gwagle i gofnodion ysgrifenedig.

Un her cyflwynwyd yn ystod yr astudiaeth gwers oedd cadw i fyny gyda chyflymder y wers gan nodi ymatebion y cyfranogwyr ar y daflen arsylwi. Awgrymiad i wella’r dystiolaeth yw recordio sain neu ffilmio’r wers i sicrhau bod pob ymateb yn cael ei glywed a chofnodi. Yn amlwg bydd rhaid sicrhau cydsyniad cyfranogwyr y dosbarth cael eu recordio a ffilmio cyn ymgymryd yn y broses a chydymffurfio gyda chanllawiau BERA (2011) a UWTSD (2017). Dywed ‘anonymity and privacy should be respected. This means that care should be taken in deciding whether or not sensitive information should be recorded’ (UWTSD, 2017: 17). Felly rhaid sicrhau bod gwybodaeth sensitif yn golygu oblygiadau i stopio recordio a bod cynllun wrth gefn pe bai hyn neu broblem dechnegol yn digwydd. Yn bendant bydd y dull yma yn sicrhau bod yr holl ddata yn cael ei gofnodi a sicrhau tegwch rhwng gwahanol ysgolion ac arsylwyr. Yn ol Denscombe ‘the possibility that different observers misght produce different records of the situation is rather worrying’ (Denscombe, 2014: 207). Rhaid sicrhau cysondeb yn y broses ymchwil a fydd gwneud y diwygiadau yma yn golygu tystiolaeth ddefnyddiol i rannu ag eraill yn y dyfodol.

Trafodaeth ar ganfyddiadau ymchwil mewn perthynas â llenyddiaeth ac ymchwil cysylltiedig
Canfyddais bod technegau ailadrodd yn effeithiol i wella defnydd o eirfa Cymraeg disgyblion yn y byr dymor. Credaf fod y sgaffald yma yn broses i gychwyn disgyblion i ddefnyddio geirfa Cymraeg wrth roi cyfle iddynt glywed ac ymarfer dweud. Mae’n holl bwysig i blentyn clywed y gair mwy nag unwaith i ganiatáu proses i’w defnyddio. Cefnogodd Tough hyn gan ddweud ‘the child will need to hear correct models frequently…to hear its intonation and pronunciation. He will need to repeat each phrase so that he masters articulation and inotation’ (Tough, 1987: 83). Os nad yw’r plentyn yn hyderus i ddweud y gair nid yw’r plentyn mynd i ddefnyddio’r gair. Rhoddir techneg ailadrodd sylfaen i ddisgyblion gwella eu defnydd o eirfa Cymraeg sy’n gryfder i ddefnyddio wrth ddechrau cyflwyno geirfa newydd. Wrth gwrs rhaid ystyried arwyddocâd y dechneg i wella defnydd rheolaidd y plentyn o eirfa Cymraeg. Cyfyngiad y dull yw os nad yw’r plentyn yn cofio’r gair trwy ailadrodd nid yw’r plentyn yn debygol o ddefnyddio’r eirfa Cymraeg. Rhaid ystyried y dull yn broses sgaffald sy’n medru cynorthwyo’r ac nid sicrhau, plentyn i feddwl yn ddyfnach a meithrin cysylltiadau gyda’r gair i’w gofio a defnyddio yn ddyfodol (Bruner, 1996). Pwysleisiodd Donaldson yr un neges ‘mae cymhwysedd yn yr iaith lafar… er mwyn meistroli’r sgiliau hyn, yr hyn sy’n hanfodol, yn hytrach na drilio ac ailadrodd am gyfnodau'r yn ystod y diwrnod ysgol… cynnig cyd-destunau cyfoethog lle y gellir eu cryfhau, eu hymestyn a’u cymhwyso’ (Donaldson, 2015: 40). Rhoddir modelu ailadroddus sgiliau ynganu ac ymarfer er mwyn dweud y gair ond dydy’r broses yn unig ddim yn caniatáu gwellhad i ddefnydd o eirfa Cymraeg disgyblion. Gellir hyn ddod wrth gysylltiau trwy brofiadau eraill wrth i’r disgyblion gwneud cysylltiadau dyfnach gyda’r gair er mwyn cofio i ddefnyddio.

Un canlyniad defnyddiol i wella defnydd disgyblion o eirfa Cymraeg oedd clywed holl blant y grwp ffocws yn ailadrodd ‘prynais i…’ heb lawer o gymorth gan oedolyn. Roedd hyn yn arwyddocaol yn y ddwy ysgol wrth i blant eraill clywed eu cyfoedion yn defnyddio a modelu’r iaith, datblygir yn gymhelliant i’r unigolyn defnyddio’r eirfa Cymraeg. Yn draddodiadol sgaffald rhwng disgybl ac addysgydd sy’n cynorthwyo plentyn i ddatblygu i’r ‘parth datblygu procsimol’ (Vygotsky, 1978) ond gellir sgaffald rhwng nofyddion ysgogi a chynorthwyo’r dysgu hefyd. Dadleuodd Swain ‘collaborative dialogues is where learning use and language learning occurs’ (Swain, 2000: 97). Cryfder yw addysgu iaith trwy gyd-destun cymdeithasol gan fod disgyblion yn clywed yr iaith cymaint yn fwy gan eraill gan arsylwi a dysgu o gamgymeriad eraill. Gwendid i ystyried gan fod plant yn modelu iaith yw gilydd gellir defnyddio iaith esgeulus wrth glywed gair anghywir yn cael ei ddefnyddio gan gyfoed. Rhaid sicrhau bod athrawon yn cynorthwyo gyda chamgymeriadau. Noda Tough ‘children in infant school who must learn a second language are motivated by the need to communicate with other childen and the teacher’ (Tough, 1987: 83). Sonnir Piaget (1951) datblygir iaith trwy ryngweithio corfforol gyda’r amgylchedd. Felly wrth ailadrodd gweithgareddau iaith o fewn ardaloedd darpariaeth parhau'r dosbarth ysgogir hyn i blant chwarae gyda’i chyfoedion gan ddefnyddio geirfa Cymraeg sy’n gwella datblygiad disgyblion o eirfa Cymraeg. Dyma broses byddaf yn gweithredu o fewn fy nosbarth gan fanteisio ar y cyfle o ddisgwrs cymdeithasol rhwng cyfoedion.

Yn olaf credaf fod y dechneg brechdan yn ddefnyddiol o fewn cyd-destun ysgol Gymraeg sydd gyda phrinder o ddisgyblion yn deall geirfa Cymraeg. Defnyddir fel sgaffald sylfaenol i hybu disgyblion i ddechrau deall a defnyddio’r Gymraeg. I hyrwyddo addysgu llwyddiannus rhaid creu awyrgylch croesawgar. I blentyn sydd ddim yn deall unrhyw Gymraeg gellir sefyllfa uniaith Gymraeg fod yn ofnus sy’n cael canlyniadau negyddol ar ei hyder i ddefnyddio geirfa Cymraeg. Sonnir bod y dechneg brechdan yn creu awyrgylch sy’n groesawgar ieithoedd tramor sy’n holl bwysig i ganiatáu dysgu a chroesawi ymdrech i siarad iaith newydd (Butzhamm, 2007).  Yn fy nosbarth i fyddaf yn ofalus o amlder ei defnydd oherwydd gall defnyddio’r dechneg gormod cael effaith negyddol ar blant wrth gymysgu geirfa Cymraeg a Saesneg i fyny fel gwelir yn ysgol B. Cydnabuwyd oblygiadau’r dechneg brechdan gan Dodson (1972) bod y broses yn cael ei weld yn ymyriant i ddysgu ond yn cydymffurfio gyda’r broses meddwl, ymgymryd plant dwyieithog wrth newid o un iaith i’r llall. I grynhoi mae’n dechneg sylfaenol i ddechrau cyflwyno’r iaith i ddisgyblion di-gymraeg ond nid y brif broses i wella defnydd disgyblion o eirfa Cymraeg.

Casgliad ac argymhellion
Ar y cyfan gweithredwyd yr ymchwil mewn modd teg wrth ddefnyddio’r un dull o gofnodi ymatebion y dysgwyr o fewn y ddau ddosbarth i roi canlyniadau er mwyn cymharu. Trafodwyd yn y traethawd yr heriau a chodwyd yn ystod yr ymchwil. Bydd sicrhau taflen arsylwi ansoddol gyda gwagle i gofnodi mwy o’r hyn sy’n cael eu dweud yn hytrach na’r niferoedd o weithiau dwedwyd yn gwella dilysrwydd canlyniadau’r ymchwil. Bydd addasu’r daflen arsylwi yn casglu canlyniadau mwy buddiol i ddefnyddio i’r cwestiwn ‘sut allwn ni wella defnydd o eirfa Cymraeg disgyblion’. Trwy ddefnyddio dull sy’n cofnodi ymatebion y plant byddwn yn gallu cymharu’r ymatebion i’r math o ymatebion rhoddwyd gan y plant yn gyffredinol. Caniateir i gymharu yn fwy effeithiol os ydy’r technegau modelu wedi gwella defnydd y plant o eirfa Cymraeg. Yn ogystal â hyn, i sicrhau dibynadwyedd yn gofnodiad yr atebion bydd recordio neu ffilmio’r wers wrth gefn yn rhoi cyfle i’r arsylwyd gwirio bod cofnodiad yr ymatebion yn gywir. A sicrhau nad oes ymatebion yn cael eu colli wrth gofnodi oherwydd cyfradd gyflym y wers gymdeithasol a sicrhau cysondeb rhwng cyfradd cofnodi'r arsylwyr gwahanol ym mhob astudiaeth gwers. Ystyrid yr argymhellion uchod os fyddaf yn ystyried gwneud astudiaeth gwers o’r fath yn y dyfodol. O fewn cyd-destun ysgol arall bydd angen ystyried ac addasu’r broses i ofynion dysgu'r disgyblion. Noda Dudley ‘to plan each research lesson with particular pupils in mind’ (Dudley, 2015: 7). Hyn yw’r gwraidd i ymgymryd mewn astudiaeth ac felly’n cynllunio’n briodol i ddeall dysgu’r disgyblion yn y maes penodol.

Er bod yr ymchwil wedi cymryd lle mewn dwy ysgol hollol wahanol sy’n rhoi darlun mwy eang o effaith technegau modelu ar wella disgyblion o eirfa Cymraeg. Amlygwyd bod y dechneg brechdan yn creu awyrgylch croesawgar i ddysgu iaith newydd gan fod ysgol B gyda phrinder o siaradwyr Cymraeg ond rhaid bod yn ofalus o gyffredinoli’r canlyniadau. Dydy’r ymchwil ddim yn gallu cynnig y dechneg fwyaf effeithiol ar gyfer math penodol o ddosbarth. Efallai gall y canlyniadau bod yn ddefnyddiol i gynnig fel strategaeth sgaffald i wella defnydd disgyblion o eirfa Cymraeg o fewn dosbarth Cyfnod Sylfaen. Byddaf yn rhannu’r arfer da gydag eraill gan drafod fy mhrofiad o ddefnyddio ac arsylwi’r technegau modelu o fewn dosbarth Meithrin. Efallai amlygwyd fy mhrofiad yn ddefnyddiol i sefyllfaoedd tebyg mewn ysgolion eraill.

Ar gyfer fy mhrofiad ysgol nesaf byddaf yn parhau i ddefnyddio’r technegau modelu fel un sgaffald i gynorthwyo dysgu’r disgyblion.  Credaf fod y technegau modelu yn gymorth i blant dechrau defnyddio geirfa Cymraeg i ganiatáu plant i ddysgu’r eirfa a defnyddio yn annibynnol. Caniateir y cymorth plant i ddyfnhau yn eu dysgu trwy gyrraedd ‘metaphorical place in which children could do more than they would be capable of doing independently as the zone of proximal development’ (Vygotsky, 1987 yn Lightbrown a Spada, 2013: 25). I wella defnydd y disgyblion o eirfa Cymraeg rhaid rhoi cyfle a gweithgareddau i’r plant i wneud y cysylltiadau gyda’u bywydau personol er mwyn medru cofio i ddefnyddio yn annibynnol yn yr hir dymor.  Technegau modelu ailadrodd a brechdan yw dull sylfaenol i gyflwyno geirfa, brawddegau a thermau newydd wrth roi cyfle i blant clywed a’u dweud, sy’n holl bwysig. Byddaf yn siŵr o ddefnyddio’r technegau yn yr achos hynny wrth gyflwyno geirfa newydd fel rhan o wers. Fodd bynnag, byddaf yn ofalus o orddefnyddio’r technegau oherwydd ni welir yn dechneg digon effeithiol i wella defnydd o eirfa Cymraeg disgyblion yn unig oherwydd gall disgyblion cymysgu rhwng yr eirfa Cymraeg a Saesneg gyda thechneg brechdan. Yn ogystal fel dywed Donaldson (2015) nid yw technegau ailadrodd yn ddigonol i blant cysylltu geirfa gyda’u bywydau personol. Byddaf yn sicrhau bod digon o gyfleoedd cymdeithasol rhwng y disgyblion a gyda chymorth oedolyn i wella defnydd y disgyblion o eirfa Cymraeg oherwydd eu bod yn effeithiol yn y data. Ynghyd a hyn sicrhau profiadau go iawn trwy gynllunio tasgau ymarferol a rhoi digon o amser meddwl i gysylltu’r wybodaeth o eiriau i feddwl dyfnach yr unigolyn er mwyn ddefnyddio geirfa Cymraeg yn annibynnol. Tystiwyd gan Vygotsky (1978) a Piaget (1951) bod sefyllfaoedd cymdeithasol ac ymarferol yn effeithiol i blant dysgu iaith.

Yn gryno, canfyddais o’r ymchwil bod technegau modelu'r astudiaeth gwers wedi gwella defnydd y disgyblion o eirfa Cymraeg o fewn dosbarth Meithrin y Cyfnod Sylfaen gan fod pob cyfranogwyd wedi defnyddio geirfa Cymraeg wrth adnabod ac enwi llysiau cawl a’u rhoi mewn i frawddegau syml. Ni allaf asesu os ydy’r broses wedi gwella defnydd o eirfa Cymraeg y disgyblion yn gyffredinol gan fod yr ymchwil o fewn wers ugain munud. O fewn y wers roedd mwy o eirfa Cymraeg yn cael ei defnyddio gan y disgyblion ar ddiwedd y wers nag ar ddechrau’r wers. Felly o fewn cyfnod byr gwellodd defnydd y disgyblion o eirfa Cymraeg trwy dechnegau modelu o fewn dosbarth y Cyfnod Sylfaen.

Model Beirniadau Wedi Adfyfyrio (BWA)
Assisted Reflective Conclusions (ARC) Model

Dyddiad/Date: 27/03/18

Digwyddiad critigol (Ffocws)/Critical incident (focus): Techneg modelu ailadrodd

Profiad/ Experience

Casgliadau a chamau
gweithredu/
Conclusions and actions

Beth yw eich atebion posibl i'r
materion siomedig a nodwyd?

What are your possible solutions to
the disappointing issues identified?

Beth ydych yn mynd i'w wneud
nesaf?
What will you do next?

Defnyddio strategaeth modelu arall megis techneg brechdan yn y wers
nesaf i hybu’r plant i wneud cysyllitiadau gyda'r eirfa. Efallai trwy gyflyno
mwy o eirfa Saesneg ar y cyd bydd y disgyblion yn medru gwneud
cysylltiadau o’u profiadau Saesneg.

Dydy’r broses o gofnodi data yn ansoddol a meintiol ddim yn effeithiol ar
gyfery dasg felly ar gyfer ymchwiliad y dyfodol defnyddir dull meintiol yn
unig ohewydd mae angen gweld yn benodol beth mae’r platn yn dweud yn
hytrach na nifer o weithiau maent yn dweud er mwyn deall arwyddocad y
strategaethau modelu. Efallai bod hi’n syniad i ystyried recordio’r
astudiaeth gwers y dyfodol i sicrhau bod y ffynonellau llafar yn cael eu
cofnodi’r gywir.

Y profiad newydd / Transformed experience

Teimladau/
Feelings

Beth yw eich teimladau ynghylch y
profiad?

What are your feelings regarding
the experience?

Yn gyffredinol rwy’n hapus gyda’r defnydd o dechneg modelu ailadroddus i wella
defnydd y disgyblion o eirfa Cymraeg gan fod y mwyafrif wedi defnyddio geirfa
Cymraeg yn ystod y wers. Mae’n anodd asesu arwyddocad effaith y dechneg o
fewn yr amser cyfyngedig sy’n siomedig. Dydw i ddim yn teimlo’n hyderus hefyd
bod y dechneg modelu ailadroddus ar ben eu hun yn ddigonol i sicrhau bod
defnydd y disgyblion o eirfa Cymraeg yn gwella.

Cofio a Deall/
Remember and
Understand

Allwch chi restru'r agweddau ar y
profiad dysgu a aeth yn dda?

Can you list the aspects of the.
learning experience that went well?

Pa elfennau o'r profiad dysgu oedd
yn siomedig?
What were the elements of the

Agweddau da

. Plant yn defnyddio geirfa Cymraeg

. Plant yn cael cyfle i ymarfer dweud a chlywed geirfa Cymraeg

. Plant yn cofio’r frawddeg cafodd ei ailadrodd gan eu cyfoedion
Agweddau siomedig

. Rhai geirfa anghyfarwydd megis erfinen a chenhinen yn cael eu hanghofio

gan rhai disgyblion efallai oherwydd diffyg amser i’r plant gwneud cysylltiadau
gyda’r gair ei hun

learning experience that were * Dull cofnodi yn heriol

disappointing?

Gwerthuso a dadansoddi/ | Cadw’r un fath

Evaluate and analyse . Parhau i ddefnyddio’r sgaffald techneg modelu fel Sylfaen i gyflwyno geirfa

Beth fyddwch chi'n cadw'r un fath i
sicrhau dysgu ac addysgu effeithiol
yny dyfodol?

What will you keep the same to
ensure effective teaching and
learning in the future?

Beth oedd achos yr elfen siomedig
bwysicaf?

What was the cause of the most
important disappointing element?

newydd oherwydd roedd yn rhoi cyfle i blant glywed yr eirfa ac ymarfer. Heb yr
ymarfer mae’n annhebygol bydd y disgyblion yn defnyddio’r eirfa

. Parhau gwneud tasg lafar mewn sefyllfa sy’'n hybu trafodaeth oherwydd
roedd hyn yn arwyddocaol i blant clywed ei gilydd dweud yr eirfa’n cael eu
hailadrodd ac felly’n arwain iddynt defnyddiol geirfa Cymraeg.

Achos elfen siomedig

. Dim digon o amser i’r plant gwneud cysylltiadau eu hun o’r eirfa sy’n holl
bwysig iddynt ddefnyddio yn y dyfodol

Ailadrodd ar ben eu hun ddim yn ddigon i wella defnydd o eirfa Cymraeg disgyblion
gan fod geirfa Saesneg dal yn parhau cael eu defnyddio er gwellodd y defnydd o
eirfa Cymraeg yn gyffredinol i gymharu gyda’r dechrau.

